অফিস টাইম। ভিড়ে ঠাসা লোকাল ট্রেন, তিল ধারণের জায়গা নেই। এমন সময়ে ট্রেনের এক ফার্স্ট ক্লাস কামরার সিলিংয়ে দেখা গেল এক সাপকে নির্বিকার চিত্তে ঘুরে বেড়াতে। মুহূর্তে আতঙ্ক ছড়াল যাত্রীদের মধ্যে। 
এক সর্বভারতীয় সংবাদমাধ্যমের খবর অনুযায়ী, ঘটনা মুম্বই শহরতলির। সকাল সাড়ে ন’টা নাগাদ তিতওয়ালা-সিএসএমটি লোকালের সিলিংয়েই দেখা যায় সবুজ রংয়ের এক সাপকে ঘোরাফেরা করতে। 

এই বিষয়ে অন্যান্য খবর

‘সিট মাফিয়া’-দের দখলে লোকাল ট্রেন! অবাক ‘নিয়মে’ অসহায় রেল, দেখুন ভিডিও


সাপটিকে দেখে আতঙ্ক ছড়িয়ে পড়ে যাত্রদের মধ্যে। তাঁরা অ্যালার্ম চেন টেনে ট্রেন থামাতে চান। থানে স্টেশনের কাছে ট্রেনটি থেমে যায়। সাপটিও কামরা থেকে বেরিয়ে যায়। ততক্ষণে বেশ কিছু যাত্রী সেই সাপের ভিডিও তুলে ফেলেছেন। 
ভিডিও দেখুন

রেলের অফিসাররা জানিয়েছেন, ট্রেনটি ভোর ৪:৩২ থেকে চলছিল। এর আগে ট্রেনটি তিনটি ট্রিপ সম্পূর্ণ করেছে। তার মধ্যে এক বারও সেটি ইয়ার্ডে যায়নি। চলন্ত ট্রেনে সাপটি কী করে এল, সেটাই ভাবার।